b"\n_START_ARTICLE_\n\xc3\x80gora romana d'Atenes\n_START_PARAGRAPH_\nA l'Antiga Gr\xc3\xa8cia, l'\xc3\xa0gora (grec \xe1\xbc\x80\xce\xb3\xce\xbf\xcf\x81\xce\xac) era el lloc de mercat i reuni\xc3\xb3 d'una ciutat. El terme correspon al f\xc3\xb2rum de la civilitzaci\xc3\xb3 romana.\n_START_SECTION_\nHist\xc3\xb2ria\n_START_PARAGRAPH_\nVa haver-hi a Atenes dues \xc3\xa0gores ve\xc3\xafnes, per\xc3\xb2 diferents. Una \xc3\xa9s l'\xc3\x80gora d'Atenes pr\xc3\xb2piament dita, que es remunta al segle VI\xc2\xa0aC. L'altra, establerta sota dominaci\xc3\xb3 romana, est\xc3\xa0 situada una mica a l'est de la primera i al nord de l'Acr\xc3\xb2poli, a l'actual barri de Plaka, prop de la pla\xc3\xa7a de Monastiraki._NEWLINE_Va ser constru\xc3\xafda sota l'emperador rom\xc3\xa0 August, entre els anys 19\xc2\xa0aC i 11\xc2\xa0aC, i engrandida per Adri\xc3\xa0, emperador filohel\xc2\xb7l\xc3\xa8. Despr\xc3\xa9s de la invasi\xc3\xb3 dels h\xc3\xa8ruls, l'any 267, la ciutat d'Atenes es va circumscriure a l'interior de la muralla tardorromana. El centre administratiu i comercial de la ciutat va ser traslladat de l'\xc3\x80gora antiga a l'\xc3\x80gora romana._NEWLINE_La p\xc3\xa8rdua de tota significaci\xc3\xb3 pol\xc3\xadtica va determinar una invasi\xc3\xb3 progressiva de l'\xc3\xa0gora per part de noves estructures, com est\xc3\xa0tues o elements commemoratius. D'aquesta manera, la pla\xc3\xa7a es va transformar en una esp\xc3\xa8cie de museu de la ciutat i de l'\xc3\x80tica._NEWLINE_Despr\xc3\xa9s, progressivament, en el curs dels per\xc3\xadodes bizant\xc3\xad i otom\xc3\xa0, s'hi va edificar tot un barri de cases, tallers i esgl\xc3\xa9sies, juntament amb la mesquita de Fethiye. La zona es va excavar al segle XIX, enderrocant els edificis moderns.\n_START_SECTION_\nDescripci\xc3\xb3\n_START_PARAGRAPH_\nL'\xc3\x80gora romana ocupa un ampli espai rectangular, d'111 m \xc3\x97 98 m, envoltat de stoas, que albergaven comer\xc3\xa7os. Tenia dues entrades: per l'oest a trav\xc3\xa9s de la porta d'Atenea Arquegetis; l'acc\xc3\xa9s oriental era un propileu. El lloc inclo\xc3\xafa tamb\xc3\xa9 un mercat.\n_START_SECTION_\nPorta d'Atenea Arquegetis\n_START_PARAGRAPH_\nLa Porta d'Atenea Arquegetis \xc3\xa9s l'entrada occidental a l'\xc3\x80gora romana d'Atenes. Va ser constru\xc3\xafda l'any 11 aC\xc2\xa0aC, mitjan\xc3\xa7ant donacions de Juli C\xc3\xa8sar i August. Es tracta d'un monument dedicat pels atenesos a la seva patrona, la deessa Atenea Arquegetis. La porta monumental t\xc3\xa9 quatre columnes d\xc3\xb2riques sobre un s\xc3\xb2col de marbre pent\xc3\xa8lic, que aguanten un ampli front\xc3\xb3._NEWLINE_\xc3\x89s considerada com la segona resta m\xc3\xa9s destacada del conjunt, despr\xc3\xa9s de la Torre dels Vents.\n_START_SECTION_\nPropileu oriental\n_START_PARAGRAPH_\nL'entr11 aCda est a l'\xc3\x80gora romana va ser erigida entre 19 i 11\xc2\xa0aC. Tenia una filera de quatre columnes j\xc3\xb2niques de marbre gris de l'Himet.\n_START_SECTION_\nMesquita de Fethiye\n_START_PARAGRAPH_\nA la banda nord de l'\xc3\x80gora romana es troba la mesquita de Fethiye, constru\xc3\xafda en 1456, immediatament despr\xc3\xa9s de la conquesta otomana, damunt les ru\xc3\xafnes d'una bas\xc3\xadlica paleocristiana. Actualment serveix de magatzem dels objectes de les excavacions.\n_START_SECTION_\nAgoranomion\n_START_PARAGRAPH_\nEra un edifici rectangular, situat a l'est de l'\xc3\x80gora romana i datat al segle I. Es conserva la fa\xc3\xa7ana, que tenia tres portes amb llindes en arc i una \xc3\xa0mplia escala. Una inscripci\xc3\xb3 en l'arquitrau esmenta que l'edifici va ser dedicat al Div\xc3\xad agost i a Atenea Arquegetis. Podria identificar-se amb el Sevasteion, \xc3\xa9s a dir, un edifici per al culte de l'emperador.\n_START_SECTION_\nLatrines p\xc3\xbabliques\n_START_PARAGRAPH_\nS'ubicaven en un edifici de planta rectangular, que data del segle I. Consistien en una avantsala i una sala quadrada amb bancs en els seus quatre costats, prove\xc3\xafts de forats i una canonada de desgu\xc3\xa0s.\n_START_SECTION_\nTorre dels Vents\n_START_PARAGRAPH_\nFora del rectangle de l'\xc3\x80gora romana, en el seu costat est, s'al\xc3\xa7a la Torre dels Vents, del siglo II aC\xc2\xa0aC., que era un rellotge p\xc3\xbablic.\n_START_SECTION_\nBiblioteca d'Adri\xc3\xa0\n_START_PARAGRAPH_\nAl nord-oest de l'\xc3\x80gora romana s'estenen les ru\xc3\xafnes de la vasta Biblioteca d'Adri\xc3\xa0."